**LIK 2020.**

**Tema-poticaj: *UMJETNOST I ČOVJEK***

**Podtema: *Kad bi spomenici pričali a legende oživjele***

**1 A, B kategorije**

**Zadaci za učenike od 5. do 8. razreda osnovnih škola iz nastavnog predmeta Likovna kultura**

Autor teksta podteme i zadataka 1 A, B kategorije: Sandra Marijanović, prof.

e-mail: smarijanovic@gmail.com

**1 A –** **Natjecanje–izložba** **likovnih uradaka: Tema**

**Školska razina**

U umjetnosti su često poticaj za likovni rad bile poznate ličnosti, književna djela ili priče te legende i mitovi. Svako mjesto ima neki spomenik ili priču koju možemo istražiti i ispričati na nov i suvremeni način, pričajući o tome po čemu je netko bio poznat ili prepričavajući što je neki spomenik doživio gledajući ispred sebe ljude i događaje koji su ispred i pored njega prolazili, odlazili i s vremenom se izmjenjivali. Legenda može biti oživljena na nov i suvremeni način tako da zamišljamo što bi bilo da se odvija u današnje vrijeme ili što bi bilo kada bi se ja vratio u povijest i svojim djelovanjem utjecao na kraj te legende.

Likovno-umjetnička djela:

Odabir primjera likovno-umjetničkih djela učitelj planira u skladu s istraživanjem likovnog zadatka.

**Likovni zadatak za učenike:**

Izraditi strip s naslovom i slikama (šest do osam kadrova). Tekst treba biti sastavni dio stripa. Sadržaj i tekst stripa treba planirati na temu spomenika kulturno-umjetničke baštine i legendi.

Zadatak učenicima petih i šestih razreda (predmetni kurikulumi),ishodi: OŠ LK A.5.1., OŠ LK A.5.2. i OŠ LK A.5.3., OŠ LK A.6.1. i OŠ LK A.6.2.

**Međupredmetne teme:** preporuka je povezivati temu natjecanja s međupredmetnim temama.

**Cilj**:

Samostalno oblikovati strip.

**Zadaci:**

* povezivanje odgojnog cilja s izabranim ključnim pojmovima likovnog jezika
* povezivanje istraživanja teme-poticaja *Umjetnost i čovjek* i podteme *Kada bi spomenici pričali, a legende oživjele* s jednom ili više međupredmetnih tema i i nastavnih predmeta (korelacija)
* senzibiliziranje učenika za očuvanje materijalne i nematerijalne kulturne baštine
* uporaba aplikacije za crtanje i ilustraciju na tabletu

**Ključni pojmovi:** crta, ploha, kadar, kompozicija, strip

 **Tehnički podaci:**

**-** plošno oblikovanje/2D

- crtež tušem, perom i kistom: papir iz školske mape ili digitalni crtež (tablet za crtanje): print A4 ili A3.

**Elementi i kriteriji vrednovanja/1A kategorija**

**Likovne radove treba vrednovati prema sljedećim elementima i kriterijima (na svim razinama/školska, županijska i državna):**

**Elementi**

* **originalnost ideje i poruke (individualni izraz i izbjegavanje šablonskih i stereotipnih prikaza)**
* **kreiranje nastavnog sadržaja: likovni jezik/jasnoća poruke/primjena ključnih pojmova**
* **primjena likovne-vizualne tehnike**
* **interdisciplinarni pristup**

**Kriteriji**

**0 bodova**

- izostanak ideje i poruke

- izostanak kreacije nastavnog sadržaja

- izostanak primijenjene likovne-vizualne tehnike

- izostanak interdisciplinarnog pristupa

**1 bod**

- minimalno razrađena ideja i poruka

- minimalna kreacija nastavnoga sadržaja

- minimalno ostvarena primjena likovne-vizualne tehnike

- minimalno ostvaren interdisciplinarni pristup

**2 boda**

- uspješno razrađena ideja i poruka

- uspješna kreacija nastavnoga sadržaja

- uspješno ostvarena kreativna primjena likovne-vizualne tehnike

- uspješno ostvaren interdisciplinarni pristup

**3 boda**

- vrlo jasno i originalno razrađena ideja i poruka

- vrlo uspješna kreacija nastavnoga sadržaja

- vrlo uspješno ostvarena kreativna primjena likovne-vizualne tehnike

- vrlo uspješno ostvaren interdisciplinarni pristup

**4 boda**

- potpuno jasno i originalno razrađena ideja i poruka

- potpuno i izražajno kreiranje nastavnoga sadržaj

- potpuno ostvarena kreativna primjena likovne-vizualne tehnike

- potpuno ostvaren interdisciplinarni pristup

*Svaki element može biti vrednovan s najviše četiri boda, a ukupan zbroj bodova vrednovanih elemenata može iznositi najviše šesnaest bodova.*

*Likovni radovi vrednovani s manje od osam bodova (0-7) ne mogu biti uvršteni u višu razinu natjecanja.*

U omotnicu treba uložiti podatke pisane isključivo na računalu (otvorenu, s podacima i zaporkom učenika treba priložiti unutar pripadajuće ambalaže pojedinog uratka i na poleđinu likovnog rada pričvrstiti papir sa zaporkom).

|  |  |
| --- | --- |
| **Broj kategorije** | **Kategorija** |
| 97 | Likovna kultura - - Tema (5. - 8. razred OŠ) |

**Podaci o radu učenika:**

* ime i prezime učenika, OIB,
* razredni odjel
* učitelj-mentor, OIB
* naziv rada
* naziv škole, adresa
* grad/županija
* izabrani ključni pojmovi likovnog jezika
* likovna tehnika
* nadnevak
* 6. razred: likovni rad proizašao iz (zaokružiti a ili b)
1. redovnog nastavnog plana i programa, b) eksperimentalnog programa *Škola za život*

**Na omotnici treba napisati:**

Kategorija **1A**

Županija:….

Razred:….

**Napomene**

Važno je pridržavati se sljedećih uputa za popunjavanje tablica za natjecanje i smotre:

Škole moraju u priložene xls tablice upisati sve podatke o učeniku/ci koji/a sudjeluje na natjecanju/ smotri. Podatke o učeniku/ci potrebno je upisati u .xls tablicu počevši od najniže razine. Ispunjena tablica za određeno natjecanje/ smotru prosljeđuje se organizatoru više razine natjecanja/smotre nakon održanog natjecanja/ smotre (primjerice, nakon održane školske razine tablice se šalju organizatoru – školi domaćinu županijske razine). Agenciji za odgoj i obrazovanje, odnosno tajniku državne razine natjecanja/ smotre, šalju se tablice nakon održane županijske razine natjecanja/ smotre s popisom učenika koji se predlažu za državnu razinu natjecanja/smotre.

Postoji i rubrika „Ostalo“ u slučaju da nedostaje neki podatak.

Uz tablice su priložena i dva šifrarnika: šifrarnik škola i šifrarnik kategorija.

Šifrarnik škola je važan budući da se u tablice ne upisuje naziv škole već samo šifra škole (da bi se izbjeglo različito upisivanje naziva škole što bi rezultiralo neprepoznavanjem unesenog postignuća). Prilikom unosa šifre škole automatski će se u stupcu X pokazati naziv škole koji odgovara unesenoj šifri.

Zbog stalnog uvrštavanja novoosnovanih škola u šifrarnik škola, savjetujemo da s internetskih stranica Agencije za odgoj i obrazovanje uvijek preuzmete zadnji objavljeni šifrarnik škola i pripadajuće tablice za unos podataka.

Uz tablicu je također priložen i šifrarnik kategorija u kojem se nalaze brojevi, odnosno šifre, pojedinih kategorija natjecanja/ smotri.

S obzirom na to da hoteli za smještaj učenika tijekom održavanja državnih natjecanja ili smotri zahtijevaju dostavu datuma i mjesta rođenja učenika, u .xls tablici dodane su dvije nove rubrike (stupci Y i Z) u koje se mogu upisivati traženi podaci a koji se neće unositi u bazu podataka.

**Važno: Svi podaci u tablicama moraju biti uneseni kako to format zahtijeva i svako odstupanje od zadanog će prouzročiti nemogućnost upisa rezultata u navedene sustave NISpuSŠ i NISpVU, odnosno bit će iskazan kao pogreška u sustavu** (zadržati postojeći oblik i veličinu ćelija te koristiti padajuće izbornike).

**Prilikom slanja Excel-tablice treba imenovati datoteku** (sa školske na županijsku razinu pripadajućom školom i kategorijom, npr. OŠ Miroslava Krleže Zagreb, 1A) i (sa županijske na državnu razinu pripadajućom županijom i kategorijom, npr. Grad Zagreb, 1A).

Za točnost podataka odgovorna je škola odnosno ravnatelj škole.

Ukoliko budu potrebna dodatna pojašnjenja vezana uz Zadatak za učenike uputiti ih na gore navedenu e-mail adresu autora Zadatka.

**1 B - Natjecanje–izložba likovnih uradaka: Radionica**

**Državna razina**

Učenici će se natjecati u izradi likovnih uradaka. Upute će dati koordinator.

Agencija za odgoj i obrazovanje i škola domaćin osigurat će potreban materijal za rad u ovoj kategoriji natjecanja.

Učenici će imati pripremljen prostor za radionički tip rada.

Imenovani član državnog povjerenstva postavit će zadatak i koordinirati rad učenika.

Likovne će radove vrednovati tri člana Državnog povjerenstva.

*Napomena:*

*Ukoliko budu potrebna dodatna pojašnjenja vezano uz ZADATAK 1A kategorije treba ih uputiti na gore navedenu e-mail adresu autora zadatka.*